作者:李文蔚
標題:破苻堅蔣神靈應・尾聲
內容:尊建業望神京，拱上國瞻天象，休小覷東南一方。看了二水中分白鷺洲，插青天山勢軒昂，映暉光，水國江鄉，端的是貴府高名王謝堂。(苻堅雲)先生，憑著俺本國人馬，務要征戰一遭也。(正末唱)慢矜誇兵多將廣，且休題人強馬壯，(帶雲)大人，你休舉兵，(唱)則不如存仁布德守秦邦。(下)(苻堅雲)先生去了也。某欲待圖晉，軍師堅意不肯。某手下有中大夫陽耳公苻融，此人知天文，曉地理，觀氣色，辨風雲。某喚他來，與他商議，看他意下如何？小校，與我請陽平公苻融來者。(卒子云)理會的。陽平公安在？(苻融上，雲)威鎮群雄透膽寒，常懷義膽與忠肝，為臣竭力施公正，赤心輔弼立江山。小官乃陽平公苻融是也。生於漢末之間，學成文武全才，智勇並行。小官正在私宅，令人來報苻公呼喚，須索走一遭去。報復去，道有苻融來了也。(卒子云)理會的。喏，報的大人得知，有陽平公來了也。(苻堅雲)道有請。(卒子云)理會的。有請(見科)(苻融雲)公子呼喚苻融來，有何事商議？(苻堅雲)苻融，喚你來別無甚事，某聽知的晉國兵微將寡，缺少用武之將，我今要統兵圖晉，未知你意下如何？(苻融雲)公子，便好道"國有事君臣議論，家有事父子商量"。今欲要伐晉，必起干戈。孫子曰："兵者國之大事，死生之地，存亡之道，不可不察也。"晉室雖然兵微將寡，無有不正之事。有桓衝、謝安，乃江表社稷之臣。今福德在晉，奈長江險阻。王景略一時英傑，嘗比之諸葛武侯，言聽計用，後霸西蜀五十四郡。今景略之謀，公皆不信之。昔日春秋吳夫差不聽子胥之諫，越兵侵吳；項籍不聽范增之言，陰陵失路自刎而亡。今公子不聽景略苻融之語，恐防有失，豈不危哉！若伐晉者有三難，不可伐之。(苻堅雲)可是那三難？(苻融雲)天道不順者，一也；晉國無釁者，二也；數戰兵疲，民有畏敵者，三也。晉未可滅，昭然。即令勞師大舉，恐無萬全之功，晉乃亦不可圖也。枉惹禍殃，悔之晚矣！苻融不敢自專，乞公子尊鑑不錯。(苻堅雲)噤聲！大事已定，勿得狂言也。如若違令，必無輕恕。爾退！(苻融雲)公既不聽小官之言，須索迴避，他日若有差遲，莫道苻融不曾勸諫也。收拾獻策呈言意，且做抽頭緘人。(下)(苻堅雲)苻融去了也。小校，與我喚將大將梁成來者。(卒子云)理會的。梁成安在？(淨梁成上，雲)人中之靈，卒中之精，西秦名將，大將梁成。某乃大將梁成是也，佐於苻堅手下為將。正在教場中操兵練士，令人來報苻公呼喚，須索走一遭去。可早來到也。報復去。道有梁成來了也。(卒子云)理會的。喏，報的大人得知，。